CELEX: 32006D0132
Language: lv
Date: 2006-02-13 00:00:00
Title: 2006/132/EK: Komisijas Lēmums ( 2006. gada 13. februāris ), ar ko Itālijas liellopu datu bāze tiek atzīta par pilnībā funkcionējošu  (izziņots ar dokumenta numuru K(2006) 350)

23.2.2006   
            
            
               LV
            
            
               Eiropas Savienības Oficiālais Vēstnesis
            
            
               L 52/33
            
         
      KOMISIJAS LĒMUMS
   
   (2006. gada 13. februāris),
   ar ko Itālijas liellopu datu bāze tiek atzīta par pilnībā funkcionējošu
   (izziņots ar dokumenta numuru K(2006) 350)
   (Autentisks ir tikai teksts itāliešu valodā)
   (2006/132/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2000. gada 17. jūlija Regulu (EK) Nr. 1760/2000, ar ko izveido liellopu identifikācijas un reģistrācijas sistēmu un paredz liellopu gaļas un liellopu gaļas produktu marķēšanu, kā arī atceļ Padomes Regulu (EK) Nr. 820/97 (1), un jo īpaši tās 6. panta 3. punktu,
   tā kā:
   
               (1)
            
            
               Itālija ir iesniegusi pieprasījumu atzīt to, ka datu bāze, kas ir daļa no Itālijas liellopu identifikācijas un reģistrācijas sistēmas, saskaņā ar Regulu (EK) Nr. 1760/2000 ir pilnībā funkcionējoša.
            
         
               (2)
            
            
               Itālijas iestādes ir iesniegušas attiecīgu informāciju, kas atjaunināta 2005. gada 22. septembrī.
            
         
               (3)
            
            
               Itālijas iestādes ir apņēmušās uzlabot datu bāzes ticamību, jo īpaši nodrošinot to, ka i) tiek veikti papildpasākumi, tostarp pārbaudes, lai dzīvnieku turētāji dzimstības, pārvietošanas un mirstības paziņošanā ievērotu septiņu dienu termiņu, ii) tiek īstenoti papildpasākumi, lai nodrošinātu elektroniski vai uz vietas veiktajās pārbaudēs konstatēto kļūdu vai nepilnību ātru novēršanu, iii) tiek īstenoti papildpasākumi, lai nodrošinātu, ka katra pārvietošana, jo īpaši uz tirgu un no tirgiem, tiek reģistrēta datu bāzē, iv) tiek īstenoti papildpasākumi, lai nodrošinātu, ka tiek veikta liellopu identifikācijas un reģistrācijas kontrole saskaņā ar Komisijas Regulu (EK) Nr. 1082/2003 (2).
            
         
               (4)
            
            
               Itālijas iestādes ir apņēmušās īstenot saskaņotos uzlabošanas pasākumus vēlākais līdz 2006. gada 31. martam.
            
         
               (5)
            
            
               Ņemot vērā iepriekš minēto, jāatzīst, ka Itālijas liellopu datu bāze ir pilnīgi funkcionējoša,
            
         IR PIEŅĒMUSI ŠO LĒMUMU.
   1. pants
   Itālijas liellopu datu bāze tiek atzīta par pilnībā funkcionējošu no 2006. gada 1. aprīļa.
   2. pants
   Šis lēmums ir adresēts Itālijas Republikai.
   
      Briselē, 2006. gada 13. februārī
      
         
            Komisijas vārdā —
         
         
            Komisijas loceklis
         
         Markos KYPRIANOU
         
      
   
   
      (1)  OV L 204, 11.8.2000., 1. lpp. Regulā grozījumi izdarīti ar 2003. gada Pievienošanās aktu.
   
      (2)  OV L 156, 25.6.2003., 9. lpp. Regulā grozījumi izdarīti ar Regulu (EK) Nr. 499/2004 (OV L 80, 18.3.2004., 24. lpp.).